**Муниципаль этап**

**Рус телендә гомуми урта белем бирү оешмаларының татар төркемнәрендә белем алучы**

**укучылар өчен татар әдәбиятыннан олимпиада биремнәре җаваплары**

**8 нче сыйныф**

**2024-2025 нче уку елы**

**Хөрмәтле олимпиадада катнашучы!** Сезгә олимпиаданың алты биремен эшләргә кирәк булачак. Биремнәрне үтәү вакыты – 150 минут. Биремнәр шушы бланкларда эшләнә.

Максималь балл – **40**.

**1. Татар халык авыз иҗатының кайсы жанры турында сүз баруын языгыз. (2 балл)**

* бу жанрга ике юллылык хас;
* нигезендә кайгылы яки көлкеле вакыйга ята;
* тарихи вакыйгаларның шаһиты булган кешеләр авызыннан сөйләнә.

**Җавап:** бәет

**2. Һәр төркемдә артык булган төшенчәне билгеләгез (3 балл):**

а) хикәя, новелла, баллада, повесть

ә) сатира, афоризм, юмор, сарказм

б) бәет, лирик җыр, дастан, мөнәҗәт

**Җавап:**

а) баллада

ә) афоризм

б) лирик җыр

**3.** **Сорауларга җавап бирегез.**



**1) Портреттагы әдипнең исемен языгыз. (1 балл)**

**Җавап:** Мәҗит Гафури

**2) Ул кайда туган? Дөрес җавапны билгеләгез. (1 балл)**

а) Уфа губернасы Бәләбәй өязе Яңа Каргалы авылы

ә) Башкортстанның Җилем-Каран авылы

б) Арча районы Кушлавыч авылы

в) Тамбов губернасы Сыркыды авылы

**Җавап:** ә) Башкортстанның Җилем-Каран авылы

**3. Әлеге әдипнең әсәрләре генә кергән рәтне күрсәтегез. (2 балл)**

а) «Шагыйрьнең алтын приискасында», «Милли моңнар», «Ана», «Имән».

ә) «Шагыйрьнең алтын приискасында», «Бездә – яздыр», «Ана», «Кәҗүл читек», «Җир уллары трагедиясе».

б) «Шагыйрьнең алтын приискасында», «Ана», «Ана теле», «Кара йөзләр».

в) «Шагыйрьнең алтын приискасында», «Җир уллары трагедиясе», «Видагъ», «Матурлык».

**Җавап:** б) «Шагыйрьнең алтын приискасында», «Ана», «Ана теле», «Кара йөзләр».

**4. Бирелгән сүзләр рәте ярдәмендә әсәрләрнең исемен, авторын билгеләгез. (6 балл)**

а) Теплушка, җимерек станция, яралы, җыр, Таһирә, ялгыз кабер.

**Җавап:** Ә. Еники “Кем җырлады?”

ә) Печән өсте, чалгы, Агыйдел, өмә, Әсма, мәхәббәт.

**Җавап:** Г. Ибраһимов “Табигать балалары”

б) Әкияттәге ике бала, ике ыштансыз малай, ак каен, канлы пычак, чабата.

**Җавап:** Һ. Такташ “Мокамай”

**5. Шигырьне укыгыз, төшеп калган сүзләрне өстәп языгыз. Сорауларга җавап бирегез.**

...Ак чәчәкләр ява.

Дөнья матур,

Шундый матур булып тоела;

Күге зәңгәр, гүя йолдызлары,

Ак кар булып җиргә \_\_\_\_\_\_\_\_\_\_\_. (коела)

Туңган тәрәзәне эретеп, мин

Мыштым гына карыйм \_\_\_\_\_\_\_\_\_, (урамга)

Ак чәчәкләр ява урамда.

Берәү, борын очын кулына тотып,

Сүгенә-сүгенә кайта салкыннан,

Җил ияреп килә артыннан...

Туңган тәрәзәне эретеп, ул

Мыштым гына карый \_\_\_\_\_\_\_\_\_\_\_, (урамга)

Ак чәчәкләр ява урамда.

Берәү, борын очын кулына кысып,

Сүгенеп узды кышкы салкыннан,

Ә җил, мыштым гына, эндәшмичә,

Ияреп килә минем артымнан...

Шуның өчен дә мин, чыкмый гына,

Тәрәзәдән карыйм \_\_\_\_\_\_\_\_\_\_\_, – (урамга)

Ак чәчәкләр ява урамда...

Ак чәчәкләр ява, дөнья матур,

Шундый матур булып тоела;

Күге зәңгәр, гүя йолдызлары,

Ак кар булып җиргә \_\_\_\_\_\_\_\_\_\_\_... (коела)

**а) Әсәрнең исеме** **(1 балл)**

**Җавап:** Ак чәчәкләр

**ә) Әсәрнең авторы** **(1 балл)**

**Җавап:** Хәсән Туфан

**б) Автор укучыга лирик геройның нинди хисләрен җиткерә? (2 балл)**

**Җавап:** матурлыкка соклану.

**в) Шигырь текстыннан**

* **сынландыруга мисал табып языгыз (2 балл)**

**Җавап:** җил, мыштым гына, эндәшмичә, ияреп килә минем артымнан

* **чагыштыруга мисал китерегез (2 балл)**

**Җавап:** гүя йолдызлары, ак кар булып җиргә коела

* **эпитетка мисаллар табып языгыз (2 балл)**

**Җавап:** ак чәчәкләр, матур дөнья.

**6.** **Үзегез яраткан әдәби геройны исемен күрсәтмичә, ләкин аны танырлык итеп характерлап языгыз. Ахырдан геройның исемен, кайсы әсәрдән алынганлыгын, авторын күрсәтегез. Күләме 8-10 җөмлә. (15 балл)**